Dette gjorde Jay Z og Beyoncé i Oslo
Paret som omtales som det mektigste i musikkbransjen landet på Gardermoen i 14-tiden tirsdag. Kort tid etter påtraff VG dem i Grensen i Oslo, foran Tidals kontorer. I 17-tiden forlot de lokalene etter flere timer med møter. Etter det VG erfarer holdt musikkmogulen en felles tale for alle ansatte i Tidal. Her fortalte han en del om sine ambisjoner for selskapet, og hva som er drømmen å få til. Jay Z skal ha uttrykt glede over å kunne komme til Norge og hilse på dem. Etter det VG erfarer var det svært få av selskapets ansatte som visste om besøket på forhånd. Jay Z og Beyoncé skal ha tatt plass i et møterom hvor de hadde konkrete møter med de forskjellige avdelingene i Tidal. Det var også satt av tid til å ta bilder sammen med Jay Z og Beyoncé. Flere av selskapets ansatte har postet «lagbilde» med superstjernene på sosiale medier. Jay Z skal ha gjort et godt inntrykk på de ansatte, og fremstod som jordnær og litt forsiktig i møte med sine norske ansatte, langt fra like breial som vi kjenner ham fra raptekstene! Jay Z kjøpte den norsk-svenske selskapet Aspiro som driver strømmetjenesten Wimp. 30. mars relanserte han tjenesten til stor ståhei og en del kritikk. Beyoncé har ihvertfall foreviget besøket hos TIDAL. Onsdag publiserte hun et av fellesbildene som ble tatt av henne og ektemannen og hele TIDAL-gjengen i Oslo på sin hjemmeside. Kommunikasjonssjef i TIDAL i Norge, Kristin Eldnes, ønsker ikke å uttale seg om besøket til Jay Z og Beyonce. – Ingen kommentarer i forbindelse med besøket. Beklager, skriver hun i en tekstmelding til VG. Heller ikke Pål Bråtelund, Strategic Partnership Manager hos TIDAL ønsker å uttale seg om besøket eller møtene med Jay Z.
Superparet dukket ganske uanmeldt opp på Tidals kontorer i Oslo sentrum i går. Medarbeiderne i selskapet fikk seg en arbeidsdag utenom det vanlige. Oslo sentrum i går. Medarbeiderne i selskapet fikk seg en arbeidsdag utenom det vanlige.